Consorci de les Gavarres

Petits Exploradors de les Gavarres a Palamós 02/05
2026-05-02 10:00 - 13:00 (Europe/Madrid)
Famílies exploradores si encara no heu participat mai d’aquesta activitat la farem a Palamós el proper dissabte 2 de maig. Aquesta activitat està pensada pels petits de la família i anirà a càrrec d’en Joan Feliu de Gisfera. Ell ens ensenyarà a reconèixer petjades, rastres i altres senyals que delaten la presència dels animals més discrets d’aquests boscos. A través de les seves explicacions descobrirem com són aquests animals, què mengen, quins costums tenen i com és el seu cicle vital. Així, coneixerem d’una manera amena i educativa espècies com el teixó, la geneta, l’esquirol o el conill, sovint poc conegudes per la mainada. En finalitzar l’activitat, els participants hauran viscut una autèntica aventura i se sentiran com veritables exploradors de les Gavarres.
L’activitat és gratuïta, només cal inscriure’s al formulari de sota i el dissabte 2 de maig venir a Can Pere Tià. Quedem allà amb tothom a les 10h del matí i l’activitat durarà unes tres hores, porteu el menjar i el beure que considereu.
